Benelux Nagyhercegség

## Általános adatok a Benelux Nagyhercegségről

Michel Ney, Franciaország korábbi marsallja, Elchingen és Moszkva hercege, benelux nagyherceg

## Adatok

### Vallás

katolikus

Michel Ney marsallnak is menekülnie kellett, ám a francia császártól kapott kardja miatt felismerték és börtönbe zárták. Párizsban raboskodott és úgy tűnt, hogy a következő alkalom, amikor újra napfényt láthat, a kivégzésekor lesz.

Ney marsall már elfogadta sorsát, amikor Párizsba jutott a hír, hogy a bécsi kongresszuson a döntő hatalmak nem tudtak megegyezni, amelynek következtében Oroszország hadat üzent Poroszorságnak és a Habsburg Birodalomnak. Az ettől felbátorodott és elégedetlen párizsi nép megdöntötte a bourbon király hatalmát és a nagy káoszban kiszabadította a fogságból Ney marsallt.

A bátrak bátra ezután a holland lovas és gránátos gárdával - akik még hűek maradtak Napóleonhoz és emlékeztek a múlt győzelmeire - a Németalföldre menekült. Amszterdamban megpuccsolta a Holland Egyesült Királyságot és magához ragadta a hatalmat. Meglévő katonáival és a holland sereggel aztán gyorsan annektálta Belgiumot, Luxemburgot és pár nyugati német területet.

Végül Ney marsall Brüsszelben a Szent Mihály és Szent Gudula-székesegyházban a megszerzett territóriumokat Benelux Nagyhercegség néven egyesítette, őt pedig ott helyben a helyi püspök nagyherceggé koronázta.

### **A Benelux Nagyhercegség közigazgatása**

A Nagyhercegség fővárosa Brüsszel. Az ország négy tartományra van osztva, melyek tartományi fővárossal rendelkeznek. A tartományok a hozzá tartozó fővárosukkal a következők: Hollandia - Amszterdam, Belgium - Brüsszel, Luxemburg - Luxemburg és Német Zóna - Kleve. A tartományok élén kormányzók állnak. Hivatalos nyelv a francia és a holland, illetve a Német Zónában a német. A német ajkú kisebbség nincs hátrányosan megkülönböztetve. Az államvallás a katolikus hit, a többi vallással szemben tolerancia van érvényben. Az állam ettől függetlenül mindent megtesz ezen vallások visszaszorítására. Az országban érvényben vannak a Code Napoléon pontjai, meghatározza az állam jogrendszerét.

### **A Benelux-német Nagyhercegség politikai berendezkedése**

A Benelux-német Nagyhercegség államformája abszolút monarchia, minden hatalom a nagyherceg kezében van. Egyben állam- és kormányfő. Ő irányítja a belügyet, a külügyet, a hadsereg főparancsnoka. A kormányzókat is ő nevezi ki. A nagyherceget miniszterek segítik az ország vezetésében, akik a következők: miniszterelnök, belügyminiszter, külügyminiszter, hadügyminiszter, pénzügyminiszter, igazságügyminiszter, vallás- és közoktatási miniszter és földművelés-, ipar- és kereskedelmi miniszter. A minisztereket szintén a nagyherceg nevezi ki. A kormányfő tisztségét (miniszterelnök) Adrianus van Oranje-Nassau herceg látja el. Ney nagyherceg még rendelkezik a Napóleon császáról kapott Elchingen hercege és Moszkva hercege címekkel.

Az államügyeket az ún. Kormányzó Tanácsban beszélik meg, amin az uralkodó, a miniszterek és a kormányzók vesznek részt. A Kormányzó Tanács akkor ül össze, ha az uralkodó úgy kívánja. A végső döntést mindig a nagyherceg hozza. A nagyherceget távollétében a miniszterelnök helyttesíti, akit, ha szintén távol van, a külügyminiszer helyettesít.

### **A Benelux-német Nagyhercegség hadserege**

Ney nagyherceg a napóleoni háborúk hőse, Franciaország egykori marsallja. Új országának hadseregébe átültette a Grand Armée doktrínáját, a hadtest rendszert. A hadsereg mindenben megegyezik a francia hadsereggel (lásd a táblázatot a Francia Birodalom cikkében). A seregben a Grand Armée egyenruhái vannak használatban pár színbeli változtatással a gallérnál, váll részen, a nadrágon, csákókon és a zubbonyujj végénél, amelyek utalnak az ezredek belga, holland, luxemburgi vagy német eredetére. A hadseregben a hivatalos nyelv a francia. A szárazföldi erők minden más dologgal szemben prioritást élveznek. Michel Ney mindent megtesz fiatal államának megvédéséért. Ney nagyherceg maga vezeti a csapatokat háborúban.